cyanic-selkie/wikianc huggingface dataset:
Աջարիայի ճգնաժամ (2004)
Թբիլիսիի և Աջարիայի դիմակայություն
Հունվարի 5-ին Սահակաշվիլին ժամանեց Բաթում, որտեղ Ասլան Աբաշիձեի ընդունեց Պաշտապանության նախարարության ստորաբաժանումների, սահմանապահ զորքերի և Վրաստանի ՆԳՆ ներքին զորքերի մասնակցությամբ զինվորական շքերթը ։ Հազիվ էր Վրաստանի նախագահը լքել Բաթումը, երբ նրա կողմնակիցները, գոչելով «Միշա՜, Միշա՜» և լոզունգներ հնչեցնելով ընդդեմ աջարական ղեկավարության, շարժվեցին դեպի Գերագույն խորհրդի շենք, որտեղ նրանց ցրեցին Աջարիայի ՆԳՆ հատուկ ստորաբաժանումները ։ Ընդդեմ այս արշավի Ասլան Աբաշիձեի կողմնակիցները կազմակերպեցին իրենց բազմահազարանոց ցույցը ։ Այդ ժամանակ Գոնիոյից դեպի Բաթում ուղևորվեց Սահակաշվիլիի համախոհների ևս մեկ խումբ, բայց աջարական իշխանություններին ընդդիմադիր «Մեր Աջարիան» կազմակերպության ղեկավար Դավիթ Բերձենիշվիլու դիմումից հետո իրավիճակը կայունացավ ։ Փետրվարին նախագահ Միխեիլ Սահակաշվիլին այցելեց ԱՄՆ և ելույթ ունենալով Ջոն Հոփքինսի համալսարանում՝ հայտարարեց. «Ես ու Աբաշիձեն միմյանց դուր չենք գալիս» ։
2004 թվականի մարտի 14-ին հատուկ նշանակությամբ կազմավորված Աջարիայի Ազգային անվտանգության նախարարության զինծառայողները և Աբաշիձեի կողմնակիցները նախագահ Սահակաշվիլիի և Վրաստանի ՆԳ նախարար Գեորգի Բարամիձեի ավտոշարասյանը չթույլատրեցին մուտք գործել ինքնավարության տարածք ։ Հաջորդ օրը վրացական իշխանությունը որոշում ընդունեց իրականացնել «մի շարք սահմանադրական միջոցառումներ Աջարիայի անջատողական ռեժիմն արգելափակելու համար», իսկ Սահակաշվիլին հայտարարեց.
Մարտի 18-ին խորհրդարանի նախագահ Նինո Բուրջանաձեի հետ համաձայնության արդյունքում Բաթումում կայացավ Միխեիլ Սահակաշվիլու և Ասլան Աբաշիձեի հանդիպումը, որի ընթացքում Սահակաշվիլին համաձայնեց հանել Աջարիայի տնտեսական շրջափակումը, իսկ Աբաշիձեն՝ զինաթափել զինված խմբավորումներն ու չխոչընդոտել ինքնավարության տարածքում խորհրդարանական ընտրությունների անցկացմանը ։ Բայց չորս օր անց Վրաստանի նախագահը Աջարիայի ղեկավարին մեղադրեց ձեռք բերված համաձայնությունների փլուզման մեջ։ Մարտին 23-ին Վրաստանի ԱԳ նախարարությունը չեղյալ համարեց Աջարիայի բարձրաստիճան պաշտոնյաների արտերկրյա անձնագրերը, այդ թվում Ասլան Աբաշիձեի, նրա որդու՝ Գեորգի Աբաշիձեի և Աջարիայի ՆԳ նախարար Ջեմալ Գոգիձեի, իսկ Վրաստանի Ազգային բանկը ձեռնամուխ եղավ Բաթումի Ծովային բանկի լուծարմանը ։ Մարտի 25-ին, ելույթ ունենալով բաթումական հեռուստաընկերությունով, Աբաշիձեն հասկացրեց, որ չի պատրաստվում զինաթափել ընդդիմադիրների ջոկատները։ Նա, մասնավորապես, ասաց.
Չնայած դրան՝ մարտի 28-ին ինքնավարությունում անցան խորհրդարանական ընտրություններ, բայց դրանք ճգնաժամը չթուլացրին։ Վրաստանի Կենտրոնական ընտրական հանձնաժողովը Խոլոյսկի և Քոբուլեթի մունիցիպալիտետներում քվեարկության արդյունքները չեղարկեց, որի արդյունքում Ասլան Աբաշիձեի «Վերածնունդ» կուսակցությունը հաղթել էր, բայց կրկնակի քվեարկություն անցկացնելու փորձի ժամանակ տեղի բնակչությունը ընտրությունների անցկացման ժամանակավոր հանձնաժողովի շենքը քարուքանդ արեցին և ոչնչացրեցին Թբիլիսիից բերված բոլոր փաստաթղթերը. սա կրկին սրեց ինքնավորությունում իրադրությունը ։ Խորհրդարանական ընտրությունների արդյունքներով Աբաշիձեի «Վերածնունդ» կուսակցությունը ստացավ ավելի քանը 3 % ձայն, որից հետո Լեյբորիստական կուսակցության հետ իշխանություններին մեղադրեցին քվեարկության արդյունքները կեղծելու մեջ ։ Ապրիլի 22-ին՝ նորընտիր խորհրդարանի առաջին նիստի ժամանակ, Միխեիլ Սահակաշվիլին կոչ արեց խորհրդականներին անհանդուրժողական դիրքորոշում որդեգրել «Աբաշիջեի կլանի հանդեպ, որը չի ներկայացնում աջարների շահերը, այլ հանդիսանում է հանցագործների, մարդասպանների և թմրանյութերի առաքիչների հանցախումբ» ։
«Աջարական հեղափոխություն»
Ապրիլի կեսերին Ասլան Աբաշիձեի ենթակայության տակ իր զորամասով անցավ Վրաստանի Զինված ուժերի բաթումական 25-րդ մոտոհրաձգային բրիգադի հրամանատար գեներալ Ռոման Դումբաձեն ։ Ապրիլի 21-ին Աջարիայի ղեկավարի ենթակայության տակ անցավ Վրաստանի ՆԳ նախարարության Ներքին զորքերի 3-րդ վարչությունը՝ գնդապետ Մուրադ Ցինցինաձեի ղեկավարությամբ ։ Ապրիլի 27-ին Աբաշիձեն Աջարիայի ինքնավարությունում հանընդհանուր զորահավաք անցկացնելու հրամանագիր ստորագրեց ։ Միևնույն ժամանակ ինքնավարության ղեկավարի անձնական հրամանատարության ներքո գտնվող արագ արձագանքման ջոկատի մի քանի զինծառայողներ լքեցին Աջարիան՝ անցնելով վրացական իշխանությունների կողմը ։ Ապրիլի 30-ին Աջարիայի հատուկ նշանակության ջոկատը և արագ արձագանքման ջոկատը ցրեցին Բաթումի քաղաքային դատարանի մոտ անցկացվող բողոքի ցույցը :Մայիսի 2-ին Աջարիայի ղեկավարության որոշումով պայթեցվեցին Ճորոխ գետի վրայով անցնող երեք ավտոմոբիլային կամուրջները, որոնք կարևոր կապող օղակ էին Աջարիայի և Վրաստանի մնացյալ քաղաքների միջև, իսկ Քոբուլեթի և Ցիխիսձիրի քաղաքներում քանդվեց Բաթումը Վրաստանի հետ կապող երկաթուղու գիծը։ Նույն օրը Սահակաշվիլին Աջարիայի ղեկավարին մինչ մայիսի 12-ը երկօրյա վերջնագիր ներկայացրեց զինաթափել անօրինական զինված խմբավորումները՝ հակառակ դեպքում սպառնալով Աջարիայի կառավարության և խորհրդարանի լուծարումով ։ Վրաստանի գործողություններին հավանություն տվեց ԱՄՆ-ը. ԱՄՆ Պետքարտուղարության պաշտոնական ներկայացուցիչ Ռիչարդ Բաուրեը հայտարարեց, որ պաշտոնական Վաշինգտոնը «խորապես մտահոգված է աջարական առաջնորդ Ասլան Աբաշիձեի՝ կամուրջները քանդելու որոշումից», և «մեր համար հիմնահարց է այն, որ Աջարիան Վրաստանի մի մասն է։ Մենք վճռականորեն աջակցում ենք վրացական կառավարության՝ Աջարիայում իր իշխանությունը և գերակայությունը հաստատելու ջանքերին» ։ Մայիսի 4-ին Աջարիայում կասեցվեց վրացական հեռուստաալիքների հեռարձակումը, իսկ ինքնավարության մայրաքաղաքում՝ համալսարանի շենքի մոտ, 5 հազար մարդ բողոքի ցույց սկսեց՝ Աբաշիձեի պաշտոնանկության պահանջով ։ Հաջորդ օրը մասնակիցների թիվը հասավ 15 հազարի. նրանց կողմն անցան 25 զինվորական և խորհրդարանի 4 պատգամավոր, իրենց հրաժարականի մասին հայտնեցին Աջարիայի ՆԳ փոխնարար Էլղուդա Ջինչիրաձեն և Աջարիայի առողջապահության և սոցիալական ապահովության նախարար Գուլիկո Շերվաշիձեն ։ Նույն օրը Սահակաշվիլին հեռուստաեթերից հայտնեց Աջարիայում իր ուղղակի կառավարումը մտցնելու մասին և Աբաշիձեին «անվտանգության երաշխիքներ» տվեց, եթե նա «առանց բախումների հրաժարական տա» ։ Ինքնավար հանրապետությունում մեծամասշտաբ զինված ընդհարումը կանխվեց Ռուսաստանի և Վրաստանի բանակցությունների արդյունքում։ Աջարիա մեկնեց Ռուսաստանի Անվտանգության խորհրդի քարտուղար Իգոր Իվանովը։ Մայիսի 5-ի լույս 6-ի գիշերը Ասլան Աբաշիձեն որդու՝ Գեորգիի հետ լքեց Աջարիան՝ Ռուսաստանի Անվտանգության խորհրդի քարտուղարի հետ մեկնելով Մոսկվա։ Շտապ հեռուստաելույթում Միխեիլ Սահակաշվիլին հայտնեց. «Ասլանը փախա՜վ։ Աջարիան ազա՜տ է» ։ ՌԻԱ Նովոստին այդ օրերին գրեց.
Աբաշիձեի հետ Իվանովի «դեմ առ դեմ» հանդիպումը շարունակվեց չորս ժամ։ Բանակցությունների վերջում այն շենքի մոտ, որտեղ դրանք տեղի էին ունենում, կրակոցներ լսվեցին։ Մինչ այժմ այդ միջադեպի մասին ստույգ տեղեկատվություն չկա։ Մի վարկածով դա «աջարական առյուծի» մտերիմների հրաժեշտի «հրավառությունն» էր, որոնք իմացել էին Աբաշիձեի հրաժարականի մասին։ Իվանովի հետ բանակցությունների ավարտից հետո Աջարիայի նախկին ղեկավարը լքեց իր նստավայրը և ուղևորվեց Բաթումի օդանավակայան, որտեղից թռչեց Մոսկվա։ Դեռևս չորեքշաբթի երեկոյան՝ մինչ Ռուսաստանի ԱԽ քարտուղարի հետ բանակցությունները, պաշտոնապես հերքելով իր պաշտոնանկության մասին լուրերը, Աբաշիձեն գերադասեց լքել Բաթումն առանց որևէ հայտարարության։ Դա առիթ հանդիսացավ Վրաստանի ղեկավարության համար նրա հեռանալն անվանել «փախուստ» :Աբաշիձեի պաշտոնանկությունը Բաթումի փողոցներում հազարավոր մարդիկ ընդունեցին խանդավառությամբ։ Աբաշիձեի բազակաթոռը դուրս բերվեց Աջարիայի Գերագույն խորհրդի նրա աշխատասենյակից, ջարդվեց և հրապարակայնորեն այրվեց նրա պապի՝ Մեմեդ Աբաշիձեի արձանի մոտ ։ Մայիսի 6-ին Բաթում ժամանեց նախագահ Սահակաշվիլին։ Հենց նույն օրը ստեղծվեց Աջարիայի ժամանակավոր խորհուրդը՝ Վրաստանի երկաթուղու դեպարտամենտի ղեկավար Լևան Վարշալոմիձեի գլխավորությամբ ։ Մայիսին 10-ին Բաթումում նշանակվեցին շրջանային կառավարման ղեկավարներ և քաղաքի ժամանակավոր քաղաքապետ Էդուարդ Սուրմանիձեն։ Նույն օրը Սահակաշվիլին մասնակցեց Ճորոխ գետի վրա հսկիչ-անցագրային կետի ապամոնտաժմանը և կառավարելով բուլդոզերով՝ քանդեց շինությունը, որտեղ առաջ տեղակայված էր պահակախումբը և իրականացվում էր քաղաքացիների ստուգում՝ հայտարարելով. «Ապագայում այլևս երբեք Վրաստանի պատմության մեջ Ճորոխ գետի վրա Աջարիան և մնացյալ Վրաստանը բաժանող գիծ չի լինի» ։ Աբաշիձեի պաշտոնանկությունից հետո Էդուարդ Սուրմանիձեն հայտարարեց, որ ընդդիմադիր «Մեր Աջարիան» շարժումը դադարեցնում է իր գոյությունը, քանի որ «այն հասավ իր նպատակին՝ Աջարիայից հեռացրեց Աբաշիձեին, կործանեց նրա ռեժիմը և ինքնավարությունը վերադարձրեց Վրաստանի սահմանադրական դաշտ» ։ Հունիսի 20-ին ինքնավարությունում անցան Գերագույն խորհրդի ընտրություններ, որոնցում հաղթանակեց «Սահակաշվիլի՝ հաղթանակած Աջարիա» կուսակցությունը՝ հավաքելով մոտ 70 % ձայներ ։ Հուլիսի 5-ին Վրաստանի նախագահը ստորագրեց «Վրաստանի Սահմանադրությունում փոփոխությունների հետ կապված Աջարիայի Ինքնավար Հանրապետության կարգավիճակի փոփոխության մասին» սահմանադրական օրենքը, որի համաձայն ինքնավարությունում գործում են բարձրագույն ներկայացուցչական մարմինը՝ Գերագույն խորհուրդը, և գործադիր իշխանությունը՝ ի դեմս կառավարության, որը հաշվետու է Վրաստանի կենտրոնական իշխանություններին ։ Աջարիայի ճգնաժամն ավարտվեց ավարտվեց ինքնավարության՝ մայրաքաղաքային իշխանություններին ամբողջական ենթարկումով։
Արտաքին հղումներ
Կատեգորիա:Աջարիայի պատմություն Կատեգորիա:Վրաստանը նոր ժամանակներում Կատեգորիա:Ռուս-վրացական հարաբերություններ
Նոզիեռ (Արդեշի գավառ)
Բնակչությունը 2008 թվականի դրությամբ կազմում է 254 մարդ, բնակչության խտությունը` 11.66 մարդ/կմ²։ Բնակավայրը զբաղեցնում է 21.79 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 85 կմ հարավ, Պրիվա քաղաքից` 33 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 181 աշխատունակ (15-64 տարեկան) բնակիչ, որոնցից ակտիվ էին 114-ը, իսկ ոչ ակտիվները` 67։ Ակտիվության ցուցանիշը կազմում է 63,0 %։ 114 աշխատունակ մարդկանցից աշխատել է 95 անձ (56 տղամարդ և 39 կին)։ Գործազուրկ են եղել 19 անձ (7 տղամարդ և 12 կին)։ 67 անաշխատունակներից 12-ը եղել են աշակերտներ կամ ուսանողներ, 27-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չարլզ Հյուզ
Չարլզ Էվանս Հյուզ (Charles Evans Hughes Sr., ), ամերիկացի պետական գործիչ, որն զբաղեցրել Է Նյու Յորքի նահանգապետի, ԱՄՆ պետական քարտուղարի և ԱՄՆ Գերագույն դատարանի նախագահի պաշտոնները։
Վաղ տարիներ
Չարլզ Հյուզը ծնվել է Նյու Յորք նահանգի Գլեն Ֆոլս քաղաքում։ Հյուզի հայրը եղել է Ուելսի մեթոդական քարոզիչ, որը բապտիստ է դարձել ԱՄՆ տեղափոխվելուց հետո։ 1874 թվականին ընտանիքը տեղափոխվել է Նյու Յորք։ Հյուզը 13 տարեկան հասակում ավարտել է միջնակարգ դպրոցը։ Ընդունվել է Մեդիսոն քոլեջ (այժմ՝ Քոլգեյթի համալսարան), որտեղ միացել է «Դելտա-Էփսիլոն» եղբայրությանը։ Երկու տարի սովորելուց հետո տեղափոխվել է Բրաունի համալսարան։ Այն ավարտել է 19 տարեկան հասակում 1881 թվականին՝ լինելով կուրսում ամենաերիտասարդ ուսանողը և առաջադիմությամբ երրորդ ուսանողը։ Մեկ տարի Դելավեր ակադեմիայում (Նյու Յորք նահանգ) դասավանդել է հունարեն, լատիներեն և հանրահաշիվ, որպեսզի գումար վաստակեր Կոլումբիայի համալսարանի իրավունքի դպրոց ընդունվելու համար։ Այն ավարտել է 1884 թվականին և նույն թվականին նրան թույլ է տրվել Նյու Յորքում իրավաբանական գործունեությամբ զբաղվել ։
1888 թվականին ամուսնացել է իրավաբանական ընկերությունում ավագ գործընկերոջ դստեր՝ Անտուաննետտե Քարթերի հետ։ Նրանք ունեցել են որդի և երկու դուստր, որոնցից մեկը՝ Էլիզաբեթ Հյուզ Գոսսեթը, հետագայում դարձել է Գերագույն դատարանի պատմական ընկերության նախագահ։
1891 թվականին թողել է իրավաբանական գործունեությունը՝ Կոլումբիայի համալսարանի Իրավունքի դպրոցում պրոֆեսոր դառնալու համար, սակայն 1893 թվականին վերադարձել է իր ընկերություն։ 1905 թվականին նշանակվել է Նյու Յորք նահանգի օրենսդիր հանձնաժողովի իրավաբան, որը զբաղվում էր գազի և էլեկտրաէներգիայի սակագների հետաքննությամբ։ Նրա հայտնաբերած կոռուպցիայի վերացումը հանգեցրել է Նյու Յորքում գազի գնի նվազման։ Դրանից հետո նրան է հանձնվել Նյու Յորքի ապահովագրական արդյունաբերությունը հետաքննելու գործը։
Քաղաքական գործունեության շարունակություն
1910 թվականին Հյուզը նշանակվել է ԱՄՆ Գերագույն դատարանի կրտսեր դատավոր։ 1916 թվականին հրաժարական է տվել ԱՄՆ նախագահի պաշտոնում առաջադրվելու համար ։ Ընտրություններում ձայների չնչին անհամապատասխանությամբ պարտվել է դեմոկրատ Վուդրո Վիլսոնին։
Հանրաճանաչ պատմությունը պատմում է, որ Հյուզը գիշերը, երբ ձայների հաշվարկը կատարվում էր, գնացել է քնելու՝ մտածելով, որ նա հաղթել է ընտրություններում։ Երբ առավոտյան լրագրողը զանգահարել է իմանալու Հյուզի արձագանքը Վիլսոնի վերադարձին, ինչ-որ մեկը (տարբեր տարբերակներ դա վերագրում են Հյուզի որդուն կամ նրա ծառաներից մեկին) պատասխանել է. «Նախագահը քնած է»։ «Երբ նա արթնանա, ասեք նրան, որ նա այլևս նախագահ չէ», - արագ պատասխանել է լրագրողը։
Ընտրություններից հետո վերադարձել է իրավաբանական գործունեության իր հին ընկերություն՝ «Hughes, Rounds, Schurman & Dwight» (ներկայումս՝ «Hughes Hubbard & Reed LLP»):
Պետքարտուղար
1921-1925 թվականներին՝ Ուորեն Հարդինգի վարչակազմի տարիներին, զբաղեցրել է ԱՄՆ պետքարտուղարի պաշտոնը։ Այդ պաշտոնում գումարել Է Վաշինգտոնի ռազմածովային կոնֆերանսը և ստորագրել Վաշինգտոնի ծովային համաձայնագիրը (1922)։
Ամերիկա-խորհրդային հարաբերություններ
Հյուզը Խորհրդային Միության ճանաչմանն ակտիվ հակառակորդ էր։ Սկզբունքորեն հրաժարվելով մասնակցել Գենուեզի և Հաագայի միջազգային գիտաժողովների աշխատանքներին՝ իր դիրքորոշումը պատճառաբանել է բոլշևիկներին օտարերկրյա սեփականության ազգայնացման համար պատժելու, ցարական կառավարության պարտքերը չվճարելու և ընդհանրապես իրենց միջազգային պարտավորությունները կատարելու անհրաժեշտությամբ։ Ի պատասխան 1923 թվականի դեկտեմբերին հնչած արտաքին գործերի ժողկոմատի առաջարկությանը՝ Գեորգի Չիչերինը հայտարարել է, որ «այժմ բանակցությունների համար պատճառներ չկան»։ Հյուզը հատկապես առանձնացրել է խորհրդային կառավարության քայքայիչ քարոզչական գործունեությունը, որն ուղղված էր ամերիկյան քաղաքական ինստիտուտների տապալման հրահրմանը։ Միևնույն ժամանակ պետքարտուղարը կարծում էր, որ 1920 թվականից հետո Խորհրդային Ռուսաստանի հետ առևտրի զարգացման որևէ սահմանափակում չկար։ 1925 թվականին 100 էջից բաղկացած զեկույց է պատրաստել՝ խորհրդային ռեժիմի հետ դիվանագիտական հարաբերությունների հաստատման դեմ փաստարկներով։ Հյուզի հրաժարականը խորհրդային իշխանությունների կողմից չթաքցված գոհունակությամբ է ընդունվել։ Կառլ Ռադեկը Հյուզին անվանել է «Խորհրդային Միության նկատմամբ կապիտալի կենտրոնացված ատելության մարմնավորում», իսկ Չիչերինը՝ «Խորհրդային Միության բոլոր անհաշտ թշնամիներից առավել անհաշտ»։
Բարձրագույն դատական պաշտոն
1928-1930 թվականներին Հյուզը մշտական արբիտրաժային դատարանում և Հաագայի Ազգերի Լիգայի մշտական միջազգային դատարանում դատավոր է եղել։ 1930 թվականին Հերբերտ Հուվերի օրոք Հյուզը զբաղեցրել է ԱՄՆ Գերագույն դատարանի նախագահի պաշտոնը։ Այդ պաշտոնում նա աշխատել է մինչև 1941 թվականը՝ դիտարկելով շատ նշանակալի գործեր։ Դիմակայում էր նախագահ Ֆրանկլին Ռուզվելտի՝ Գերագույն դատարանը վերափոխելու փորձերին, որոնք ուղղված էին դատարանն այն ավելի հավատարիմ դարձնել նախագահին։
Գրքեր
Կատեգորիա:ԱՄՆ-ի պետքարտուղարներ Կատեգորիա:Նյու Յորքի նահանգապետներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Կոլումբիայի համալսարանի շրջանավարտներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի իրավաբաններ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Թոքաբորբից մահացածներ Կատեգորիա:Ամերիկացի պետական գործիչներ Կատեգորիա:Ամերիկացի դիվանագետներ Կատեգորիա:Բրաունի համալսարանի շրջանավարտներ
Կրաոնել
Կրաոնել (Craonnelle), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02235։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 111 մարդ։
Աղբյուրներ
Կատեգորիա:Էնա դեպարտամենտի կանտոններ
Դանիել Միտտերան
Դանիել Միտտերան (Danielle Mitterrand, ծննդյամբ՝ Դանիել Էմիլիեն Իզաբել Ժուզ, Hélène Carrère d'Encausse , Ֆրանսիայի նախկին նախագահ Ֆրանսուա Միտտերանի կինը, Ֆրանսիայի առաջին տիկին (1981-1995 թթ.), հասարակական գործիչ։
Կենսագրություն
Երկրորդ համաշխարհային պատերազմի ժամանակ Դանիելը եղել է Ֆրանսիական դիմադրության շարժման անդամ, կապեր է ունեցել  «Մաքի» խմբավորման անդամների հետ, օգնել նրանց։ Այդ ընթացքում էլ ծանոթացել է Ֆրանսուա Միտտերանի հետ, և 1944 թվականի հոկտեմբերի 28-ին նրանք ամուսնացել են ։ Ամուսնությունից ծնվել է երեք որդի՝ Պասկալը 1945 թ. (մահացել է մանուկ հասակում, նույն թվականին), Ժան-Քրիստոֆ (1946 թ.) և Ժիլբերը (1949 թ.) ։
1981 թվականի Ֆրանսիայի նախագահական ընտրություններից հետո դառնում է Ֆրանսիայի առաջին տիկինը՝ կենտրոնանալով հասարակական գործունեության մեջ՝ մասնավորապես երրորդ երկրներին մարդասիրական օգնության կազմակերպման մեջ։
1986 թվականին նա հիմնադրել է «Ֆրանս Լիբերտե-Դանիել Միտտերանի ֆոնդ» հումանիտար կազմակերպությունը, որը զբաղվում էր անօթևան մարդկանց օգնություն ցուցաբերելով։
Դանիել Միտտերանն ակտիվորեն աջակցել է Կուբայում տեղի ունեցած հեղափոխությանը, Նիկարագուայի սանդինիստական հեղափոխությանը, քրդստանի անկախության շարժմանը։
Արտաքին հղումներ
Կատեգորիա:Ֆրանսիայի առաջին տիկիններ Կատեգորիա:Ֆրանսիացի սոցիալիստներ Կատեգորիա:Ֆրանսիացի կին հասարակական գործիչներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի գրողներ Կատեգորիա:Ֆրանսիացի հասարակական գործիչներ Կատեգորիա:Ֆրանսիայի կին քաղաքական գործիչներ
Վինի Թուխի փողոց
Վինի Թուխի փողոց (Ulica Kubusia Puchatka), փողոց Վարշավայի Սրեդմեստիեում։ Ձգվում է Սուրբ խաչի փողոցից (Ulica Świętokrzyska) մինչև Վարեցկա փողոց։
Փողոցը հիմնադրվել է 1950-ական թվականների առաջին կեսին Երկրորդ համաշխարհային պատերազմի ժամանակ կործանված շենքերի ավերակների տեղում և նախատեսված է եղել Նովի Սվյատ (Nowy Świat) փողոցի ծանրաբեռնվածությունը թեթևացնելու համար։ Փողոցի կառուցման նախագիծը մշակվել է ճարտարապետ Զիգմունդ Շտապինսկու և Վարշավայի տեխնոլոգիական համալսարանի ուսանողների կողմից։
Վինի Թուխի փողոցն ունի 149 մետր երկարություն և 23 մետր լայնություն, նրա երկու կողքերին կառուցված են քառահարկ շենքեր, որոնց առաջին հարկերը նախատեսված են խանութների ու գրասենյակների համար։ Փողոցի երկայնքով 1954 թվականին տնկվել են երկու շարք լորենիներ, որոնք հատուկ բերվել են Շեցինից։ Փողոցից ոչ հեռու տեղակայված են Վարշավայի մետրոյի 2 գծի Նովի Սվյատ - Ունիվերսիտետ կայարանը։
Նախկինում փողոցը կրել է Վլադիմիր Լենինի անունը, սակայն 1954 թվականին որոշվել է այն վերանվանել Վինի Թուխի պատվին, որը Վարշավայի պատանի բնակիչների շրջանում անցկացված մրցույթի արդյունքում ճանաչվել է ամենամեծ ժողովրդականություն վայելող հեքիաթային հերոսը ։
Վարշավայից բացի Վինի Թուխի անունը կրող փողոցներ կան նաև Օլշտինում ու Պոզնանում ։
Արտաքին հղումներ
Կատեգորիա:Վարշավայի փողոցներ Կատեգորիա:Վինի Թուխ
Հիպերտրոֆիա
Հիպերտրոֆիա (< հիպեր... և - սնուցում, սնունդ), օրգանի կամ նրա առանձին մասի ծավալի մեծացում։ Մարդու կամ կենդանիների մոտ հիպերտրոֆիա կարող է առաջանալ օրգանի բաղադրիչ տարրերի (բջիջներ, հյուսվածքներ) ծավալի մեծացման կամ թվի ավելացման (հիպերպլազիա) հետևանքով։ Հիպերտրոֆիայի ենթարկված օրգանում ավելանում են ոչ թե բջիջների քանակը, այլ նրանց չափը։ Բջիջների չափերի մեծացումը լինում է բջջի կառուցվածքային բաղադրիչների սինթեզի շատացման պատճառով։ Կիսվելու ունակ բջիջները սթրեսին կարող են պատասխանել հիպերպլազիայով և հիպերտրոֆիայով, իսկ կիսվելու ունակություն չունեցող բջիջները (օրինակ՝ սրտամկանի բջիջներ) կարող են պատասխանել միայն հիպերտրոֆիայով։ Շատ օրգաններում հիպերտրոֆիան և հիպերպլազիան առաջանում են միաժամանակ, ինչը բերում է օրգանի չափերի մեծացման ։
Հիպերտրոֆիան կարող է լինել ֆիզիոլոգիական և պաթոլոգիական, ինչը լինում է բարձր ֆունկցիոնալ ծանրաբեռնվածության, կամ հորմոնների և աճի գործոնների հավելյալ ազդեցության պատճառով։ Միջաձիգ զոլավոր մկանները ունեն կիսվելու սահմանափակ ունակություն, այդ իսկ պատճառով նյութափոխանակության բարձր պահանջներին պատասխանում են հիմնականում հիպերտրոֆիայով։ Օրինակ՝ ծանրությունով վարժություններ անող մարզիկների մկանների առանձին մկանաթելերը չափերով մեծացած են լինում։ Սիրտը ենթարկվում է հիպերտրոֆիայի հիմնականում արյան մեծ ծավալով գերծանրաբեռնված լինելու պատճառով։ Երկու հյուսվածքների դեպքում էլ (սրտամկան և կմաղքային մկաններ) մկանների բջիջները սինթեզում են ավելի մեծ քանակի սպիտակուցներ, ինչի արդյունքում միոֆիլամենտների քանակը շատանում է ։
Արգանդի չափերի ֆիզիոլոգիական մեծացումը հղիության ժամանակ հորմոնների ազդեցությամբ հիպերտրոֆիայի շատ լավ օրինակ է։ Արգանդի հիպերտրոֆիան լինում է էստրոգենների մեծ քանակների ազդեցությամբ, որոնք ազդում են հարթ մկանի վրա էստրոգենային ընկալիչների միջոցով, ինչի արդյունքում ավելանում է հարթ մկանի սպիտակուցների սինթեզը և բջիջները չափերով մեծանում են ։
Հիպերտրոֆիայի մեխանիզմներ
Հիպերտրոֆիան բջջային սպիտակուցների ուժեղացած սինթեզի արդյունք է։ Հատկապես ուսումնասիրված է սրտամկանի հիպերտրոֆիան, ինչը որոշակի պահից կարող է բերել սրտային անբավարարության, առիթմիաների և առաջացնել հանկարծամահություն։
Ստորև թվարկվում են սրտամկկանի հիպերտրոֆիայի մոլեկուլյար պաթոգենեզի 3 փուլերը՝
Ալ-Սալամիայի գավառ
Ալ-Սալամիայի գավառ (منطقة السلمية)՝ Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Համայի մարզի 5 գավառներից մեկը։
Վարչական կենտրոնն է Ալ-Սալամիա քաղաքը։ 2004 թվականի մարդահամարի տվյալներով գավառը ունի 240.091 բնակչություն ։
Ալ-Սալամիայի գավառը բաժանված է հինգ շրջանների.
Ծանոթագրություններ
Կատեգորիա:Ալ-Սալամիայի գավառ
Նիկոլայ Գևորգյան
Նիկոլայ (Նորայր) Գևորգյան, հայ դերասան։ ՀԽՍՀ վաստակավոր արտիստ (1984)։
Կենսագրություն
Նորայր Գևորգյանը ծնվել է 1924 թվականին Արտաշատում։ 1967 թվականից եղել է Երևանի Սունդուկյանի անվան ազգային ակադեմիական թատրոնի դերասան, խաղացել է նաև Երևանի Պարոնյանի անվան երաժշտական կոմեդիայի պետական թատրոնում։ Նրա բեմական ուսուցիչներն են եղել թատրոնի ռեժիսորներ Արմեն Գուլակյանը, Վարդան Աճեմյանը, խաղացել է Վահրամ Փափազյանի, Հրաչյա Ներսիսյանի, Ավետ Ավետիսյանի, Գուրգեն Ջանիբեկյանի, Դավիթ Մալյանի հետ ։
Ծանոթագրություններ
Կատեգորիա:Արտաշատ քաղաքում ծնվածներ Կատեգորիա:Հայ դերասաններ Կատեգորիա:ՀԽՍՀ վաստակավոր արտիստներ Կատեգորիա:Հայրենական պատերազմի 2-րդ աստիճանի շքանշանակիրներ
Իսլամական հանրապետություն
Իսլամական հանրապետությունը թեոկրատական, այսինքն՝ աստվածապետական կամ դրան մերձ պետական կառուցվածքի ձև է, որում պետության կառավարման գործում դերակատարություն ունի իսլամական հոգևորականությունը (Իրանում, որտեղ այդ սկզբունքներն անցկացվել են առավել հետևողականորեն, երկրի փաստացի ղեկավարն է բարձրագույն կոչմամբ իսլամական կրոնական գործիչը՝ ռահբարը )։ Իսլամական հանրապետությունն իրենից ներկայացնում է փոխզիջում ավանդական իսլամական միապետության (որն այսպես, թե այնպես բխում է խալիֆայության սկզբունքներից կամ ազգային ավանդույթներից) և հանրապետական կարգի ևրոպական սկզբունքների միջև։ Սակայն հստակ չէ տարբերությունը իսլամական հանրապետության (մասնավորապես Իրանի տիպի իսլամական հանրապետության, որն ունի ժողովրդավարության որոշակի տարրեր, ինչպես ասենք, խորհրդարանը, նախագահի ինստիտուտը և իշխանությունների տարանջատման սկզբունքը) և այնպիսի իսլամական միապետությունների միջև, ինչպիսին է Սաուդյան Արաբիան։ Էլ ավելի անհստակ է տարբերությունը օրենքների առումով։ Տե՛ս Մեդինայի սահմանադրությունը և «սուրբ գրքի մարդկանց» մասին օրենքները, որը սահմանում է հստակ վերաբերմունք մի կողմից հուդաիզմի և քրիստոնեության հետ, մյուս կողմից՝ այլ կրոնների հետ։ Չպետք է շփոթել կրոնական վարդապետությունը, պետության կառավարման կարգն ու կառուցվածը և կիրառվող իրավունքը։ Իսլամական հանրապետությունում օրենքները մեծ մասամբ հիմնված են Շարիաթի վրա։ Իսլամական հանրապետություններին շարքին են դասվում առաջին հերթին Իրանը, ինչպես նաև Աֆղանստանը, Մավրիտանիան, Պակիստանն ու Գամբիան։
Պակիստան
1956 թվականին ընդունված Պակիստանի Սահմանադրությունը, կրում էր միանգամայն աշխարհիկ բնույթ, ուստի «Իսլամական» ածականը մեկնաբանվում էր որպես մշակութային ինքնության խորհրդանիշ, ինչպես և «Ուղղափառությունը» կիրառվում է որպես Հունաստանի, Բուլղարիայի, Սերբիայի և այլոց պաշտոնական կրոն։ Պակիստանի մշակույթը հիմնված է մուսուլմանական ժառանգության վրա, բայց ներառում է նաև Հնդկական ենթամայրցամաքի ժողովուրդների նախաիսլամական ավանդույթները։ Նրա վրա լուրջ ազդեցություն է ունեցել նաև հարյուրամյա բրիտանական տիրապետությունը։ Վերջին տասնամյակներում, հատկապես երիտասարդության շրջանում, նկատելի է ամերիկյան մշակույթի ակնհայտ ազդեցությունը. նրանց մեջ ժողովրդականություն են վայելոմւ հոլիվուդյան ֆիլմերը, ամերիկյան տեսախաղերը, մուլտֆիլմերը, կոմիքսները, գրքերը, ինչպես նաև նորաձևությունը (ջինս և բեյսբոլկաներ կրելը, հագնելը), ֆասթֆուդը՝ արագ սնունդը, ըմպելիքները և այլն։ Հանրապետության Նախագահի կողմից հաստատվող կառավարությունը ձևավորում և ղեկավարում է վարչապետը, ով սովորաբար ներկայացնում է Ազգային ժողովի մեծամասնության կուսակցությունը կամ կոալիցիան։ Վարչապետը պետք է անպայման լինել իսլամադավան, նրան նշանակվում է Հանրապետության նախագահը՝ Ազգային ժողովի պատգամավորների թվից։ Վարչապետը պետք է վայելի ԱԺ պատգամավորների մեծամասնության վստահությունը։ Վարչապետի առաջարկությամբ՝ Հանրապետության նախագահը նշանակում է նախարարներին՝ Կառավարության անդամներին։ Կառավարությունը մշակում է օրինագծեր և ներկայացնում է դրանք խորհրդարանի քննարկմանը։
1977 թվականի հունվարին իշխանությունը զավթած գեներալ Զիա-ուլ-Հաքը 1980-ականներին սկսեց Պակիստանի իսլամականացումը ։ 1986 թվականին այդ երկրի օրենքները վերագրվեցին և համապատասխանեցվեցին շարիաթին ։ Պակիստանի Սահմանադրությունը, մաս IX, հոդված 227 պահանջում է բոլոր գոյություն ունեցող օրենքները համապատասխանեցնել Իսլամի դրույթներին, որոնք առկա են Ղուրանում և Սուննայում ։
Իրան
Իրանի բարձրագույն ղեկավարը, ռահբարը, կամ այլ կերպ՝ Ֆաքիհը — Իրանի Իսլամական Հանրապետությունում, բարձրագույն պետական պաշտոնն է, որը սահմանված է «Վելայաթ-է-ֆաքիհի» ( դոկտրինի կամ վարդապետության համաձայն). Բարձրագույն ղեկավարը արդի իրանական պետության՝ Իրանի Իսլամական Հանրապետության առաջնորդն է։
Հղումներ
Հանրապետություն Կատեգորիա:Քաղաքական տերմինաբանությունը Պակիստանում Կատեգորիա:Պետական կարգեր
Ռաններս
Ռաններս (, Randers) քաղաք Դանիայում, Յուտլանդիայի արևելքում, Ռաններս կոմունայի վարչական կենտրոնը։ Գտնվում է Օրհուսի արևելքում, Գուդենո գետի երկայնքին։ Բնակչությունը՝ 64,9 հազար (1972); 55 358 (1992); 55 739 (2004); 59 842 (2009):
Առաջին անգամ հիշատակվում է 1086 թվականից, քաղաքային կանոնադրությունը հաստատվել է 1302 թվականին։ Միջնադարում դարձել է կարևոր առևտրային և եկեղեցական կենտրոն։ Չնայած XVII դարի հրդեհներին, միջնադարյան առևտրականների և այլ շենքերի մի քանի տներ պահպանվել են, այդ թվում՝ Ս.Մորտենի եկեղեցին (1490) և Ս. Հոգու վանքը (1510)։
Արտադրվում են՝ երկաթուղային շարժակազմերի սարքավորումներ, բոլոր եվրոպական երկաթուղային օպերատորների համար, սանհանգույցների պարագաներ , տեքստիլ արդյունաբերության ապրանքներ (ձեռնոցներ), սննդամթերք (այդ թվում նաև գարեջուր, մսամթերք), գյուղատնտեսական տեխնիկա, կաթնամթերք։
Հղումներ
Կատեգորիա:Դանիայի քաղաքներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Վիքիպեդիա:Հոդվածներ Module:URL-ի բարդ մուտքով
Ջանղա
Ջանղա (ჯანღა, Джангы тау ― Ջանղիթաու ― «Նոր լեռ»), լեռնագագաթ Կովկասյան Գլխավոր լեռնաշղթայի կենտրոնական մասում, Ռուսաստանի և Վրաստանի սահմանագծում։ Գլխավոր գագաթի բարձրությունը 5085 մ է, բարձրությամբ 5-րդն է Կովկասում և Ռուսաստանում, և 2-րդը Վրաստանում (Շխարայից հետո)։
Լեռնաշղթայում Ջանղիթաուն առաջացնում է ևս 2 գագաթ՝ արևմտյան 5058,8 մ (43°01′08″ N, 43°03′07″E), հենց այս գագաթն է քարտեզներում նշվում որպես Ջանղիթաու լեռ, և արևելյան՝ 5033,6 մ (43°00′48″ N, 43°04′14″E)։ Այս գագաթը գլխավոր շտաբի քարտեզներում սխալմամբ նշված է որպես Պուշկինի Պիկ, որն իրականում գտնվում է 6.5 կմ հյուսիս-արևելք, Դիխթաու լեռնազանգվածում։
Ջանղիթաուն 13 կիլոմետրանոց յուրօրինակ լեռնազանգվածի՝ Բեզենգյան պատի կենտրոնական մասն է։
Կատալոնիայի գրադարան
Կատալոնիայի գրադարան (Biblioteca de Catalunya), Կատալոնիայի ազգային գրադարան։ Գտնվում է Բարսելոնայում։ Մատենագրական ազգային կենտրոն է, որ պատասխանատու է կատալոնյան մշակութային ժառանգության հավաքման, պահպանման և հանրահռչակման համար։
Գրադարանն զբաղեցնում է 8.820 մ² մակերես։ Նրա ֆոնդերը ներառում են շուրջ երեք միլիոն նմուշ գիրք և այլ նյութեր։ 2000 թվականից սկսվել է գրադարանի ֆոնդերի թվայնացումը։
Պատմություն
1914 թվականին` Կատալոնյան համագործակցության ժամանակ, գրադարանը բացվում է լայն հասարակության համար։ Այդ ժամանակ գրադարանի ֆոնդերը պահվում էին Պատգամավորական պալատի (Palau de la Diputació) շենքում` Կատալոնիայի կառավարության շենքի հարևանությամբ։ 1917 թվականին ստեղծվում են տպագիր գրքերի բաժանմունքներ, հատուկ և երաժշտական հավաքածուներ, իսկ 1923 թվականին` էստամպների, փորագրությունների ու քարտեզների հավաքածուներ։ 1939 թվականին գրադարանը փակվում է, իսկ 1940 թվականին տեղափոխվում Բարսելոնայի Սանտա Կրեու հոսպիտալի շենք ։
Պրիմո դե Ռիվերայի և Ֆրանկոյի դիկտատուրայի շրջանում գրադարանը վերանվանվում է Կենտրոնական գրադարան (Biblioteca Central): Այդպիսով, իսպանական իշխանությունները վերացնում էին Կատալոնիայի գոյության ցանկացած ակնարկ։
1981 թվականին գրադարանը հռչակվում է ազգային։ 1994 թվականին ձևավորվում են գրադարանի 4 մեծ բաժանմունքներ` մատենագրություն, գծապատկերներ, ֆոնոտեկա և գեմերոտեկա (որոշակի ժամանակաշրջանի հրատարակությունների հավաքածուներ)։
Համագործակցություն Google-ի հետ
Նպատակ ունենալով լայն հասարակության շրջանում հանրահռչակել կատալոնյան մշակութային ժառանգությունը` 2007 թվականի հունվարի 10-ին Կատալոնիայի գրադարանը և կատալոնյան 4 այլ գրադարաններ հայտարարում են Google Books Library Project-ի` թվայնացման գործընթացին միանալը ։ Այս գործընթացում Կատալոնիայի գրադարանը ստանձնում է համակարգողի դերը Google-ի և մասնակից 4 այլ գրադարանների միջև։ Դրանք են`
Այդպիսով, կատալոնյան գրադարանների խումբը դառնում է երկրորդը ոչ անգլոսաքսոնական մշակութային հաստատությունների մեջ (Մադրիդի Կոմպլուտենսե համալսարանից հետո) և երրորդը Եվրոպայում (Օքսֆորդի համալսարանից հետո), որ դառնում է Google Books Library Project ծրագրի գործընկերը ։
Լևոն Գըլըճյան
Լևոն Գըլճյան (Գլըճյան, Գլլըչյան), հայ բժիշկ, հոգեբան։
Կենսագրություն
Ծնվել է մոտ 1885 թվականին, Կոս­տանդ­նու­պոլ­սի Սամաթիա թաղամասում։
1908 թվականին ավարտել է Կ. Պոլսի Օսմանյան կայսերական բժշկական վարժարանը։
1908-1912 թվականներին ներքին հիվանդությունների բաժնի մնայուն օգնական բժիշկ է աշխատել Կ. Պոլսի սբ. Փրկիչ ազգային հիվանդանոցում։
1909 թվականին Կիլիկիայի աղետից հետո «Կար­միր խա­չի» բժշկական խմբի հետ մեկնել է Ադանա և բազմաթիվ վիրավորներ բուժել։
Հայ հեղափոխական դաշնակցության դարասկզբի հայտնի գործիչներից է։ Եղել է ՀՅԴ Կ. Պոլսի պատասխանատու մարմնի (կենտրոնական կոմիտեի) անդամ։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և ծառայել Բրուսայի նահանգի Բանդրմա քաղաքի զինվորական հիվանդանոցի զինվորական բժիշկ՝ փոխ-բժշկապետի պաշտոնով։
1918 թվականին, Բանդրմայում մահացել է ժանտախտից՝ մոտ 33 տարեկանում։
Ըստ այլ տպագիր աղբյուրների՝ զոհվել է օսմանյան բանակի կազմում։
Աղբյուրներ
Կատեգորիա:Հայ բժիշկներ Կատեգորիա:Բանդր­մա քաղաքում մահացածներ Կատեգորիա:Ժանտախտից մահացածներ Կատեգորիա:Հայ հոգեբաններ
Համաձայնեցնող և սիմետրիկացնող սարքեր
Քառորդ ալիքային բաժակ
Վիբրատորի ուսերից մեկը միացվում է կոաքսիալ մալուխին։ Քանի որ ոչ սիմետրիկ կոաքսիալ կաբելից անցում է կատարվում սիմետրիկ վիբրատորին, այդ կետում գոյանում են հոսանքներ, որոնք դուրս կհոսեն այս կաբելից։ Այդ տհաճ երևույթը խափանելու համար է այս բաժակը։ Քառորդ ալիքաըին բաժակը λ/4 երկարությամբ երկար գծի համարժեքն է, որը գտնվում է միացման ռեժիմում
Հալեկալայի աստղադիտարան
Հալեկալայի աստղադիտարան (Haleakalā Observatory կամ Haleakalā High Altitude Observatory Site), առաջին աստղադիտարանն է, որ հիմնվել է ԱՄՆ Հավայի նահանգում ։ Այն տեղակայված է Մաուի կղզու վրա և պատկանում է Հավայիի համալսարանի Աստղագիտության ինստիտուտին, որը իր հերթին կառավարում է աստղադիտարանում գտնվող կառույցներից որոշները, իսկ մյուսները վարձավճարով հանձնում այլ կազմակերպությունների։ Վարձողների շարքում են ԱՄՆ Ռազմաօդային ուժերի հետազոտական լաբորատորիան (AFRL) և Լաս Կումբրես աստղադիտարանի գլոբալ աստղադիտակների ցանցը (LCOGTN)։ Աստղադիտարանը գտնվում է 3050 մ բարձրության վրա ծովի մակերևույթից, Հալեկալա հրաբխի գագաթին, գտնվում է Երկրի տրոպոսֆերայի բարձրության երրորդ մասից վերև և ունի հիանալի աստղագիտական տեսանելություն ։
Միս արևի դիտարան
Միս արևի դիտարանը (MSO) անվանվել է Քենեթ Միսի պատվին 1964 թվականին ։ Այն կազմված է մեկ գմբեթից, որի տակ տեղակայված են մի քանի դիտարկման գործիքներ մեկ հենքի վրա ։
Pan-STARRS
Շրջահայաց հետազոտությունների աստղադիտակ և արագ արձագանքման համակարգը (Panoramic Survey Telescope and Rapid Response System, Pan-STARRS) իրենից ներկայացնում է աստղադիտակների հատուկ տեղակայված խումբ և հաշվողական կենտրոն, որոնք միասին անընդհատ հետազոտելով երկնոլորտը տրամադրում են հայտնաբերված մարմինների աստրոմետրիկ և ֆոտոմետրիկ ճշգրիտ տվյալներ։ Հետազոտությունները իրականացվելու են երկնքի միևնույն հատվածների դիտարկումները և գտնելով տարբերությունները։ Սպասվում է, որ այս ծրագրով հայտնաբերվելու են հսկայական քանակով նոր աստերոիդներ, գիսաստղներ, փոփոխական աստղեր և այլ երնային մարմիններ։ Այս պահին 1,8 մետրանոց PS1 աստղադիտակը գործում է, և PS2 աստղադիտակը կառուցվում է ։
Ֆոլկս հյուսիս աստղադիտակ
Ֆոլկս հյուսիս աստղադիտակը հանդիսանում է Ֆոլկս հյուսիս նախագծի մաս, և իրենից ներկայացնում է 2 մետրանոց ռեֆլեկտոր աստղադիտակ։ Աստղադիտակը կառավարում է Լաս Կումբրես աստղադիտարանը։ Աստղադիտակը տրամադրում է գիտահետազոտական դիտարկումների հեռահար հասանելություն Միացյալ Թագավորության ուսանողների համար ։
TLRS-4 Լազերային հեռաչափ համակարգ
TLRS-4 Լազերային հեռաչափ համակարգը Միջազգային լազերային հեռաչափ ծառայության (ILRS) մաս է կազմում, որը իրականացնում է արբանյակների հեռավորությունների լազերային չափումներ, ինչպես նաև տրամադրում է լուսնային լազերային հեռավորությունների չափման տվյալներ ։ TLRS-4-ը փոխարինել է ավելի հին սարքը, տվյալների հետևողականության ապահովման համար։ Հնում կիրառվող սարքի կառույցում այժմ տեղակայված են Pan-STARRS ծրագրի աստղադիտակները ։
Զոդիակի լույսի դիտարան
Զոդիակի լույսի դիտարանը այս պահին ունի երկու գործիք։ 0,5 մետրանոց SOLAR-C աստղադիտակը, որը օգտագործվում է Արեգակի կորոնան դիտարկելու համար, և DNSM համակարգը, որը թույլ է տալիս դիտարկել Հալեկալայի վրա մթնոլորտի տեղաշարժերը ամբողջ օրվա ընթացքում ։
Մաուի տիեզերական հսկողության համալիր
ԱՄՆ ռազմաօդային ուժերի հետազոտական լաբորատորիայի (AFRL) հետազոտական գրասենյակը (AFOSR) կառավարում է Մաուի տիեզերական հսկողության համալիրը (MSSC), այն կազմում է ԱՄՆ ռազմաօդային ուժերի Մաուի օպտիկական և հաշվողական աստղադիտարանի (AMOS) մաս։ MSSC կառույցում տեղակայված են 3,67 մետրանոց էլեկտրո-օպտիկական համակարգով աստղադիտակը (AEOS), Մաուի տիեզերական հսկողության համակարգը և Խորը տիեզերքի հսկողության էլեկտրո-օպտիկական սարքը (GEODSS)։ Մաուի տիեզերական հսկողության համակարգը իր հերթին բաղկացած է 1,6 մ աստղադիտակից, երկու 1,2 մետրանոց աստղադիտակներից տեղադրված մեկ հենքի վրա, 0,8 մետրանոց ճառագայթային ուղորդիչ/հետևող սարքից և 0,6 մետրանոց լազերային դիտակից ։ GEODSS համակարգը բաղկացած է երկու 1,0 մետրանոց աստղադիտակներից և 0,38 մետրանոց աստղադիտակից ։
Արտաքին հղումներ
Կատեգորիա:Աստղադիտարաններ ԱՄՆ-ում
Նատալյա Գորբանևսկայա
Նատալյա Գորբանևսկայա (Ната́лья Евге́ньевна Горбане́вская, ), ռուս բանաստեղծուհի, թարգմանչուհի, իրավապաշտպան, ԽՍՀՄ-ում այլախոհական շարժման մասնակից։ Հեղինակ է բանաստեղծությունների մեկուկես տասնյակ գրքերի, թարգմանել է լեհերենից, չեխերենից, սլովակերենից և ֆրանսերենից։
1953 թվականին ընդունվել է Մոսկվայի պետական համալսարանի բանասիրական ֆակուլտետ։ 1956 թվականին ձերբակալվել է Հունգարիայում խորհրդային ներխուժման դեմ ընդվզող Անդրեյ Տերեխինի և Վլադիմիր Կուզնեցովի հետ ծանոթ լինելու պատճառով։ Երեք օր անց նրան բաց են թողել, բայց 1957 թվականին հեռացրել են համալսարանից՝ իբր դասերին չներկայանալու համար։ 1958 թվականին ընդունվել է Լենինգրադի համալսարանի բանասիրական ֆակուլտետ, ավարտել 1964 թվականին։ Աշխատել է Մոսկվայում՝ գրադարանավար, մատենագետ, տեխնիկական և գիտական թարգմանիչ։ Ծանոթ է եղել Ալեքսանդր Գինզբուրգի և Յուրի Գալանսկովի հետ, տպագրել է սամիզդատային նյութեր։ Խորհրդային մամուլում նրա բանաստեղծությունները գրեթե չեն հրատարակվել։ 1969 թվականից Արևմուտքում լույս են տեսնում նրա բանաստեղծական ժողովածուները։
Եղել է մարդու իրավունքների ակտիվ պաշտպան։ 1968 թվականի օգոստոսի 25-ին երեխան գրկին մասնակցել է Չեխոսլովակիա խորհրդային զորքեր մտցնելու դեմ կազմակերպված բողոքի ցույցին։ Ձերբակալվել է, բայց ազատ է արձակվել կրծքի երեխա ունենալու պատճառով։ Ցույցի մասին նրա ստեղծած փաստավավերագրական գիրքը թարգմանվել է եվրոպական լեզուներով։ Ձերբակալվել է 1969 թվականի դեկտեմբերի 24-ին՝ մեղադրվելով հակախորհրդային գաղափարախոսության համար։ Պատիժը կրել է Բուտիրյան բանտում։ 1971 թվականի հունվարից մինև 1972 թվականի փետրվարը հարկադիր բուժման է ուղարկվել հատուկ հոգեբուժարան։ 1975 թվականին Գորբանևսկայան արտագաղթել է ԽՍՀՄ-ից։ Ապրել է Փարիզում, աշխատել հանդեսների խմբագրություններում և «Ազատություն» ռադիոկայանում։
Թաղված է Փարիզում, Պեր Լաշեզ գերեզմանատանը ։
Ծանոթագրություններ
Կատեգորիա:Ռուս բանաստեղծուհիներ Կատեգորիա:Ռուս թարգմանիչներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Խորհրդային թարգմանիչներ Կատեգորիա:Ռուս կին գրողներ Կատեգորիա:20-րդ դարի կին գրողներ Կատեգորիա:20-րդ դարի թարգմանիչներ Կատեգորիա:Պեր Լաշեզ գերեզմանատանը թաղվածներ Կատեգորիա:Խորհրդային բանաստեղծուհիներ Կատեգորիա:Խորհրդային այլախոհներ Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ Կատեգորիա:Խորհրդային բանաստեղծներ Կատեգորիա:Ռուս լրագրողներ Կատեգորիա:Ռուս լեզվաբաններ Կատեգորիա:Բանաստեղծներ այբբենական կարգով
Իրավաբան (նկար)
Իրավաբան (L'Avvocato), իտալացի գեղանկարիչ, գեղազարդիչ, մաներիզմի կարկառուն ներկայացուցիչ Ջուզեպպե Արչիմբոլդոյի նկարներից։ Այս ստեղծագործությունը հեղինակը վրձնել է 1566 թվականին։ Յուղաներկով կտավի չափերն են 64 × 51 սմ։ Այսօր «Իրավաբան» ստեղծագործությունը պահպանվում և ցուցադրվում է Շվեդիայի ազգային թանգարանում (Ստոկհոլմ, Շվեդիա)։
Ընդհանուր ակնարկ
Ջուզեպպե Արչիմբոլդոյի կյանքի վաղ շրջանի մասին տեղեկությունները շատ աղքատիկ են։ Ինչպես շատ իտալացի նկարիչներ, նա նույնպես իր գործունեությունը սկսել է՝ զանազան պատվերներ ընդունելով երկրի տարբեր վայրերում։ Ստեղծել է վիտրաժներ, ֆրեսկոներ և պաստառագորգեր Միլանում, Կոմոյում և Մոնցայում ։ 1562 թվականին Արչիմբոլդոն դարձել է Սրբազան Հռոմեական կայսրության Մաքսիմիլիան II կայսեր արքունի դիմանկարիչը ։ «Իրավաբան» ստեղծագործությունը կայսեր շրջապատի մարդկանց դիմանկարների շարքի կտավներից մեկն է։ Այդ շարքի նկարներից են նաև «Գրադարանավարը» և «Խոհարարը» ։ «Իրավաբան» նկարը հեղինակը վրձնել է 1566 թվականին ։ Այդ ընթացքում Արչիմբոլդոն ստեղծել է մարդանման կերպարների դիմանկարներ՝ օգտագործելով տվյալ բնագավառում աշխատող անձանց վերաբերող առարկաներ՝ նկարելով դեմքի փոխարեն մրգեր, բանջարեղեն, ծաղիկներ, գրքեր և այլն ։
Երկար ժամանակ համարվում էր, որ կտավում նկարված է Կաթոլիկ եկեղեցու ռեֆորմացիայի շարժման գործիչ, կալվինիզմի հիմնադիր Ժան Կալվինը, սակայն ավելի ուշ այդ վարկածը հերքվեց։ Հետագայում հաստատվեց, որ նկարում պատկերված է գերմանացի իրավաբան Ուլրիխ Ցեզիուսը՝ Մաքսիմիլիան II կայսեր դատավորը ։ Նկարն արժանացավ մեծ ընդունելության և հաջողության։ Ջուզեպպե Արչիմբոլդոյի ընկերը՝ Գրեգորիո Կոմանինին, մի անգամ այսպես է արտահայտվել. «Նկարը կայսրին մեծ հաճույք պատճառեց և հանգեցրեց վերջինիս ծիծաղին մի դատի ժամանակ, որի մասին ես չեմ կարող պատմել» ։
Նկարագիր
«Իրավաբան» ստեղծագործությունում պատկերված իրավաբանը՝ Ցեզիուսը, նկարված է հետևյալ կերպ։ Նրա մարմինը կառուցված է գրքերի դարսվածքից, որոնց վրա շագանակագույն բրդյա վերարկու է՝ աղվեսի մորթով երիզված։ Գրքերի էջերը վերին հատվածում ներկայացված են որպես վերնաշապիկի օձիք։ Իրավաբանի դեմքը նկարիչը ձևավորել է՝ նկարելով շոգեխաշած հավ, որպես քիթ ու աչքեր նկարել է հենց նոր ձվից դուրս եկած ճուտիկ։ Ձկան բերանը ծառայում է որպես բերան, իսկ ձկան պոչը՝ կզակ ։
Ճանաչում
1593 թվականին՝ վաթսունվեց տարեկան հասակում, Ջուզեպպե Արչիմբոլդոն կնքել է իր մահկանացուն և երկար ժամանակ մոռացության մատնվել։ Նրա հանդեպ հետաքրքրությունն աճել է 20-րդ դարում։ Այդ ժամանակ նրան սկսել են անվանել «Սյուրռեալիզմի պապիկ» ։ «Իրավաբան» ստեղծագործությունը նվիրված է իրավաբանի կասկածելի և «լպրծուն» գործունեությանն ու որկրամոլությանը։ Ցեզիուսն ի ծնե ուներ ուռուցիկ այտեր, իսկ ձիուց ներքև ընկնելու հետևանքով խեղվել էր քիթը։ Ցեզիուսին այսպես այպանելն ու ծաղրանքով ներկայացնելու պատճառն ըստ երևույթին այն էր, որ վերջինս դադարեցրել էր կաթոլիկ կայսրի հրամանով բողոքական գրականության ձեռքբերումը ։
Պատմություն
Գոյություն ունի «Իրավաբան» կտավի երկու տարբերակ։ Դրանցից մեկը թվագրվում է 1566 թվականով և պահվում է Շվեդիայի ազգային թանգարանում, իսկ ավելի ուշ ստեղծածը իտալական Միլան քաղաքում է՝ անհատական հավաքածուում ։ Երկրորդ դիմանկարը, հնարավոր է, որ չի հանդիսանում Արչիմբոլդոյի աշխատանքը ։
Արտաքին հղումներ
Կատեգորիա:1566 նկարներ Կատեգորիա:Ջուզեպպե Արչիմբոլդոյի նկարներ Կատեգորիա:Իտալիայի արվեստ Կատեգորիա:Աբստրակցիոնիզմ Կատեգորիա:Շվեդիայի ազգային թանգարանի նկարներ
Լեզ Օլիեռ սյուր Էրիե
Բնակչությունը 2008 թվականի դրությամբ կազմում է 921 մարդ, բնակչության խտությունը` 121.50 մարդ/կմ²։ Բնակավայրը զբաղեցնում է 7.58 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 110 կմ հարավ, Պրիվա քաղաքից` 9 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 556 աշխատունակ (15-64 տարեկան) բնակիչ, որոնցից ակտիվ էին 398-ը, իսկ ոչ ակտիվները` 158։ Ակտիվության ցուցանիշը կազմում է 71,6 %։ 398 աշխատունակ մարդկանցից աշխատել է 353 անձ (188 տղամարդ և 165 կին)։ Գործազուրկ են եղել 45 անձ (21 տղամարդ և 24 կին)։ 158 անաշխատունակներից 19-ը եղել են աշակերտներ կամ ուսանողներ, 80-ը` թոշակառուներ, իսկ 59-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վրանե
Վրանե (Врање), քաղաք Սերբիայի հարավում, Պչինսկի շրջանի վարչական կենտրոնն է։ 2002 թվականի մարդահամարի տվյալներով քաղաքի բնակչությունը կազմում է 55.052 մարդ։
Վրանեն գտնվում է Վրանե գետին հարող հովտում` Հարավային Մորավա գետի թափման մոտ։ առաջին անգամ հիշատակվել է 1093 թվականին, սակայն սերբական պետության կազմի մեջ մտել է 1207 թվականին։ Թուրքերը նվաճել են քաղաքը 1455 թվականին։ Օսմանյան տիրապետության շրջանում քաղաքը գտնվել է Սերբիայի, Մակեդոնիայի և Բուլղարիայի առևտրական ճանապարհների խաչմերուկում։ Այդ ժամանակ քաղաքը հռչակված էր իր զենքով և բարձրորակ կանեփով։ Քաղաքը թուրքերից ազատագրվել է 1878 թվականին։ Երկրորդ համաշխարհային պատերազմից հետո այն դարձել է արդյունաբերական կենտրոն` կոշիկի, կահույքի և տեքստիլ ֆաբրիկաներով։
Պատմություն
Հավաստի տեղեկություններ չկան, թե բնակավայրը երբ է հիմնադրվել։ Ենթադրվում է, որ Բյուզանդական կայսրության շրջանում այն հիմնադրել են հույներն ու սլավոնները, որոնք այս շրջանում հաստատվել են 6-7-րդ դարերում։ Ամեն դեպքում, մի բան հստակ է. քաղաքը ռազմավարական կարևոր դիրք է ունեցել, քանի որ անհիշելի ժամանակներից այստեղով անցել են առևտրական ուղիներ։
Մարտիրոս Գևորգյան էֆենդի
Մարտիրոս Գևորգյան էֆենդի, հայ բժիշկ։
Վրանե
Պատմություն
Վրանեի մասին գրավոր առաջին հիշատակությունը 11-րդ դարում թողել է Աննա Կոմնենեն` Բյուզանդիայի կայսրուհին` նկարագրելով հոր` կայսր Ալեքսիոս Ա Կոմնենոս-ի նվաճումները ։
Մարտիրոս Գևորգյան էֆենդի
Կենսագրություն
Ծնվել է Տիգրանակերտի նահանգի Տիգրանակերտի գավառի Չնգուշ ավանում։ Բարձրագույն դեղագործական կրթություն է ունեցել և դեղագործ աշխատել։ 1909 թվականին, երբ Խար­բերդ և Մե­զի­րե քաղաքների արանքում կառուցվել ու բացվել է հայասեր դոկտոր Հերբերտ Էտկինսոնի նոր և ժամանակակից հիվանդանոցը, Մարտիրոսն ընդունել է դրա հարուստ դեղատան վարիչի պաշտոնը։
Վրանե
Պատմություն
Երկրորդ հիշատակումը վերաբերում է 1193 թվականին, երբ մեծ ժուպան Ստեֆան Նեմանյան հռչակել է Սեբիայի անկախությունը Բյուզանդիայից` Վրանեն ներառելով իր տիրապետության տակ։ Սակայն Սերբական պետության կազմի մեջ քաղաքը պաշտոնապես մտել է 1207 թվականին, երբ արքա Ստեֆան Նեմանիչը իր իշխանության տակ է վերցրել այդ շրջանը։
Մարտիրոս Գևորգյան էֆենդի
Կենսագրություն
1915 թվականի դեկ­տեմ­բե­րի 23-ին մահացել է դոկտոր Էտկինսոնը և հիվանդանոցի կառավարումն անցել է տիկին Էտկինսոնի ձեռքը։ Մի քանի օր անց թուրք ոստիկանները շրջապատել են հիվանդանոցը և ձերբակալել ու տարել 15 երիտասարդների, այդ թվում՝ Մարտիրոսին։
Վրանե
Պատմություն
14-րդ դարի առաջին կեսին, Վրանեի եպիսկոպոսությունից դուրս գալով, Վրանեն մտնում է Մարամուրեշի վոևոդության մեջ, որի իշխան Նիկոլայի որդիներից մեկը` Բոգդան I-ը, իր զարմիկ Ստեֆանի հոտ 1359 թվականին նվաճել է Հունգարական պետությանը պատկանող Մոլդովական պետությունը։ Բոգդան I-ը դարձել է ինքնիշխան Մոլդովական պետության առաջին ղեկավարը։
Մարտիրոս Գևորգյան էֆենդի
Կենսագրություն
Տիկին Էտկինսոնը գիշերով, իր հետ վերցնելով 9-ամյա որդի Հենրիին, գնացել է ոստիկանապետի մոտ և ամեն ջանք թափելով ազատել բոլոր ձերբակալվածներին ու հիվանդանոց վերադարձրել։
Գրականություն
Ճիզմէճեան Մանուկ, Խարբերդ եւ իր զաւակները, Ֆրեզնօ, 1955։
Վրանե
Պատմություն
Բալկանյան և հետագա երկու համաշխարհային պատերազմների արդյունքում Վրանեն կրկին տարածքային վեճի առարկա է եղել։ Առաջին Բալկանյան պատերազմի ժամանակ` 1912 թվականին, այստեղ Պյոտր I Կարագեորգիևիչի անմիջական ղեկավարությամբ անցկացվել է ռազմական գործողություն` ընդդեմ օսմանյան բանակի։ Բուլղարները 1918 թվականի հոկտեմբերի 16-ի լույս 17-ի գիշերը զավթել են Վրանեն։ Քաղաքը ճակատամարտում կորցրել է 514 մարդ, ևս 335-ը գերի ընկնելով գլխատվել են։
Մարտիրոս Գևորգյան էֆենդի
Աղբյուրներ
Կատեգորիա:Հայ բժիշկներ Կատեգորիա:Հայ դեղագործներ Կատեգորիա:Հայոց ցեղասպանության զոհեր
Վրանե
Պատմություն
Երկրորդ համաշխարհային պատերազմի ժամանակ գերմանացիները մտել են Վրանե 1941 թվականի ապրիլի 9-ին, ապրիլի 22-ին քաղաքը հանձնվել է բուլղար ֆաշիստների տիրապետմանը։ Բռնազավթման չորս տարիների ընթացքում քաղաքում գնդակահարվել է մոտ 700 մարդ։ Քաղաքի ազատագրման մարտերին մասնակցել է 12.000 մարդ։ Բուլղարացիները քաղաքն ազատագրել են 1944 թվականի սեպտեմբերի 7-ին։
Բարբառ
Քաղաքի բնակիչների մեծ մասը խոսում է սերբերենի հատուկ բարբառով, որը կրում է բուլղարերենի և մակեդոներենի զգալի ազդեցությունը` ունենալով նաև սեփական առանձնահատկությունները։ Սերբերենով խոսողները Վրանեի բարբառը հասկանում են մեծ դժվարությամբ կամ չեն հասկանում ընդհանրապես։
Արտաքին հղումներ
Կատեգորիա:Սերբիայի քաղաքներ Կատեգորիա:1093 թվականին հիմնադրված բնակավայրեր
Յուլի Դանիել
Յուլի Դանիել (Юлий Маркович Даниэль, հանդես է եկել նաև Նիկոլայ Արժակ, Յուրի Պետրով կեղծանուններով, ), ռուս արձակագիր, բանաստեղծ, թարգմանիչ։
Ծնվել է հրեա գրող, դրամատուրգ Մարկ Դանիելի ընտանիքում։ Մասնակցել է Հայրենական մեծ պատերազմին, վիրավորվել, պարգևատրվել է «Արիության համար» մեդալով։ Ավարտել է Մոսկվայի մարզային մանկավարժական ինստիտուտի բանասիրական ֆակուլտետը, աշխատել գրականության ուսուցիչ։ 1955 թվականին նրան ազատել են աշխատանքից՝ պատճառաբանելով, որ շեղվում է պարտադիր ծրագրից։ Դասերը վարել է հետաքրքիր և բարձր մակարդակով, վայելել է աշակերտների սերն ու հարգանքը։
Թաղված է Վագանկովյան գերեզմանոցում։
Ծանոթագրություններ
Կատեգորիա:Ռուս արձակագիրներ Կատեգորիա:Ռուս բանաստեղծներ Կատեգորիա:Ռուս թարգմանիչներ Կատեգորիա:Երկրորդ համաշխարհային պատերազմի մասնակիցներ Կատեգորիա:Վագանկովյան գերեզմանատանը թաղվածներ Կատեգորիա:Ռուս կալանավորներ և ձերբակալվածներ Կատեգորիա:20-րդ դարի բանաստեղծներ Կատեգորիա:Խորհրդային այլախոհներ Կատեգորիա:Ռուսաստանի հրեաներ Կատեգորիա:Խորհրդային տղամարդ գրողներ Կատեգորիա:Խորհրդային վիպասաններ Կատեգորիա:20-րդ դարի ռուս բանաստեղծներ Կատեգորիա:Հրեա բանաստեղծներ Կատեգորիա:Խորհրդային պատմվածքագիրներ
Բուենոս Այրեսի այգի
Բուենոս Այրեսի այգի, Երևանի Աջափնյակ համայնքում գտնվող զբոսայգի, որը տեղակայված է «Արմենիա Հանրապետական Հիվանդանոցի» հարևանությամբ։ Այգին ունի շատրվաններով կիսաշրջանաձև կենտրոնական արհեստական լիճ 3000 մ 2 մակերեսով։ ։ Գտնվում է Մարգարյան և Հալաբյան փողոցների խաչմերուկի հարևանությամբ։
«Արմենիա» հանրապետական բժշկական կենտրոնի հարևանությամբ լքված պուրակը վերանորոգվել է 2012-ի ամռանը և նույն թվականին կոչվել Բուենոս Այրես անունով, որը Երևանի հետ 2000 թվականից քույր-քաղաք է։ Շուրջ 4 հա տարածք ունեցող այգին պաշտոնապես բացվեց 2012 թ. հոկտեմբերի 30-ին։
Այգին տրամադրում է նաև փոքր տարածք բացօթյա մարզական միջոցառումների համար։ Այն Street Workout Armenia մշտական մարզման վայրն է։
Բերենիս Մառլո
Կենսագրություն
Բերենիս Մառլոն ծնվել է Փարիզում։ Նրա մայրը ֆրանսիացի է, ուսուցչուհի, իսկ հայրը ունի կամբոջա-չինական արմատներ, բժիշկ է։
2011 թվականին ընտրվել է, որպես Ջեյմս Բոնդի ընկերուհի «Բոնդինիի» 23-րդ ֆիլմում «007: Սկայֆոլի կոորդինատները», որը վաճառքի է հանվել 2012 թվականի հոկտեմբերի 23-ին։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Ֆրանսիացի մոդելներ Կատեգորիա:Ֆրանսիացի հեռուստատեսային դերասանուհիներ
Միրզե Ահմեդ մզկիթ
Միրզե Ահմեդ մզկիթ (Mirzə Əhməd məscidi), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրին ։